A mi világunk 4.

Környezetismeret

AP-040912

Tanmenetjavaslat

(Rugalmas)

Készítette: Dr. Mester Miklósné



# Bevezetés

A tanmenetjavaslat segítséget nyújt a kerettantervben meghatározott tananyag feldolgozására. Ezen felül a szabad óraszámok lehetővé teszik a tanulók differenciált képességfejlesztését, illetve a választható témák feldolgozását. A választható témákat a tanmenetben a „V” betű jelöli. Ezeket negyedik osztályban olvasmányként, vagy szorgalmi feladatként is kezelhetjük. A tanmenetjavaslat tartalmazza az összefoglalásokat.

A tanmenet, a tankönyv és a munkafüzet témái segítik a pedagógus kollégák számára a tanítványaik képességeihez és felkészültségéhez igazodó választást, egyben lehetőséget kínálnak az emelt óraszámban tanuló és az érdeklődő gyerekek számára is. Az érdeklődő tanulók támogatása különösen fontos, hisz Freinet szavaival élve: *„A madarak nem járnak lépcsőn.”*

A tanulók eredményes fejlesztése és alacsonyabb terhelése érdekében ajánlatos összehangolni a tananyagot a technika, életvitel és gyakorlat tantárgy óráinak témáival és együtt tervezni a napközis kollégákkal. Javasolt az egyre több előzetes feladat adása is, mivel a gyerekek már jól alkalmazzák a tanult információforrásokat. Mivel heti egy óra van, van idejük felkészülni. A kutatómunka hozzájárul a világra való rácsodálkozásra, ami együtt jár a kíváncsiság felkeltésével. A kíváncsiságból érdeklődés lesz, ami idővel tudássá fejlődik.

A felső tagozaton részletesen tanulnak majd a gyerekek Magyarországról, ezért ezen az évfolyamon az a feladatunk, hogy pozitív érzelmeket ébresszünk hazánk iránt, és megismertessük tanítványainkat annak szépségeivel, múltjával, jelenével. Az érzelmi kötődés hatást gyakorol, és elősegíti az ismeretek elmélyülését.

A tananyag utolsó fejezetét, *„A mi hazánk Magyarország”* témakört ajánlott csoportmunkában feldolgozni.

Az eltérő képességű gyerekek egyenértékű szerephez juttatása és az időbeosztás hatékonysága végett, amikor lehetséges és indokolt, dolgoztassuk a gyerekeket páros munkában, csoportokban, illetve projekt módszerrel. Ezekkel a módszerekkel lehetőség nyílik a hátránykompenzáló differenciálásra is.

|  |  |  |  |
| --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,****gyakorlás, ellenőrzés** | **Teljes** **óraszám****36 óra** |
| Év eleji ismétlés |  | 1 | 1 |
| Növények a környezetünkben | 4 | 1 | 5 |
| Állatok a környezetünkben | 5 | 1 | 6 |
| Testünk, egészségünk | 4 | 1 | 5 |
| Élőhelyünk a Föld | 5 | 1 | 6 |
| A mi hazánk Magyarország | 6 | 1 | 7 |
| Szabadon felhasználható órák |  | 6 | 6 |
| összesen: | **24** | **12** | **36** |

Az új anyag feldolgozásra szolgáló tanórák ismereteinek megerősítése céljából a tanmenet 6 szabadon felhasználható tanórát engedélyez a tanítók számára. Ezek a tanórák arányosan elosztva (2, 1, 0, 2, 1) az egyes fejezeteknél jelennek meg a Képességfejlesztés, összefoglalás, gyakorlás, ellenőrzés oszlopban. Felhasználásuk tartalmához lehetőséget adnak a tankönyv választható (V) leckéi. A tanmenet rugalmassága szerint a szabadon felhasználható órák idejét és tartalmát egyénileg, a tanulócsoport jellemzőinek megfelelően lehet beépíteni a tanév menetébe. A 15 választható lecke nem tartozik az éves óraszámba. Feldolgozásukra ajánlott a szabadon igénybe vehető órák vagy tantárgy-csoportosítással kialakított tanórák, illetve az irányított szabadidő vagy a szorgalmi, egyéni munka igénybevétele.

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| Év eleji ismétlés |
| **1.** | **Információforrások.****A tárgyak nagyítása.****Milyen élőhelyeket ismerünk?** | A harmadik osztályban megismert információforrások felelevenítése.A pontosabb vizsgálódásokhoz használható eszközök megismerése: kézi nagyító, mikroszkóp, USB mikroszkóp.Az előző osztályokban tanult élőhelyek felelevenítése. | Az információforrások egyre biztosabb, - az önálló ismeretszerzést segítő folyamatos használata.Technikai és digitális kompetencia fejlesztése.A már tanult ismeretek kreatív felhasználása. |  |
| **Növények a környezetünkben** |
| **V.** | **Kultúrnövények** | Mit jelenta szó: kultúrnövény?Mi a különbség az ember által gondozott és a vadon termő növények között?Melyek az eredményes növénytermesztés feltételei?Mitől függ a növénytermesztés eredménye?Milyen hatással van a vegyszerek használata az élőlényekre?A kerti munka és az egészség összefüggései. | Anyanyelvi kompetenciák fejlesztése. Szöveg olvasása, lényegkiemelés, szókincsfejlesztés.Környezettudatos életmódra nevelés.Élménybeszámolók: „A mi kertünk”, „A nagyszüleim kertje”.Szituációs játékok: A növények beszélgetnek. | Kultúrnövények.A kultúrnövények gondozása. |
| **2.** | **Növények a környezetünkben** | Mit jelent a növény szó?A növények életfeltételeiről és életjelenségeiről tanultak felelevenítése, bővítése.A növényi részek feladatának megfogalmazása.A gombák helye az élőlények között. | Kreativitás, tantárgyi szókincs fejlesztése.Életviteli kompetenciák fejlesztése.A tanult ismeretek használata, beillesztése.Szárított és friss gombák érzékszervi vizsgálata.Milyen tápanyagokat tartalmaznak a gombák?Milyen ételek készíthetők belőlük? | A növények életműködése.A növényi részek feladata.Növények-e a gombák? |
| **V.** | **A rózsa története****(olvasmány)****Hogyan mutatják az időt a virágok?** | Annak bizonyítása, hogy a különböző információ források és a pontos megfigyelések segítségével sok érdekességet tudhatunk meg a minket körülvevő világról.Hogyan„működik” a virágóra? | Anyanyelvi kompetencia, esztétikai és művészeti tudatosság és kifejezőkészség fejlesztése.Hatékony, önálló tanulás.Kutatási feladat: a tanult információforrások segítségével néhány kerti virágról megismerése.A virágóra tanulmányozása.Zenehallgatás: Csajkovszkij: CsipkerózsikaVirágok vázába rendezése, virágcsokor festése. | A rózsa története.A virágóra működése. |
| **3.** | **A legismertebb zöldségféléink** | A sárgarépa, a petrezselyem, a paradicsom és a paprika jellemző tulajdonságainak megismerése.A növényekMilyen adatokat olvashatunk le a vetőmagot tartalmazó tasakokról?Mely részüket fogyasztjuk?Milyen ételek készülhetnek e zöldségfélék felhasználásával? | Természettudományos, matematikai, szociális és életviteli kompetencia fejlesztése.Növényi részek érzékszervi vizsgálata.Találós kérdések, szólások olvasása a tankönyvből.Zöldség saláta készítése. | A sárgarépa, a petrezselyem, a paradicsom és a paprika.Egyéves növény, kétéves növény. |
| **4.** | **A káposztafélék és a burgonya** | Az egészséges, változatos táplálkozás szempontjából egyre több zöldségféle megismerése.Honnan kerültek hazánkba?A káposztafélék és a burgonya szerepe táplálkozásunkban.Fogyasztható részeik és a belőlük készíthető ételek.Az elkészítési mód és az egészséges táplálkozás közötti összefüggések.A burgonya legendája. | Szociális, életviteli kompetenciák fejlesztése.Természettudományos kompetencia fejlesztése: a növényi részek fogyaszthatóságának megismerése. Információk keresése a káposztafélékről és a burgonyáról. | A káposztafélék és a burgonya jelentősége táplálkozásunkban.A burgonya legendája. |
| **V.** | **Ismerd meg őket is!** | A zöldségfélék változatos és mindennapi fogyasztásának fontossága egészségünk szempontjából.Az egészségkárosító szokások felismerése. | Gondolkodási képesség fejlesztése: hasonlóságok és különbségek megláttatása, a meglévő ismeretek kreatív felhasználása.Problémamegoldó képesség fejlesztése.Saláta vagy párolt zöldség készítése. | Uborka, vöröshagyma, fokhagyma, sütőtök, bab, borsó, spenót, padlizsán, szója. |
| **5.** | **Gyümölcsök** | A hazánkban termesztett gyümölcsök változatosságának megismerése.Milyen állapotban fogyaszthatók?Jelentőségük az egészséges táplálkozásban. | Matematikai kompetencia fejlesztése: mennyiségi viszonyok felismerése.Szociális és életviteli kompetenciák fejlesztése.Szöveg olvasása, értelmezése a tankönyvből.Nyers és mirelit és aszalt gyümölcsök, lekvárok, dzsemek kóstolása.Gyümölcslé préselése vagy készítése turmixgép segítségével. | A hazánkban termesztett leggyakoribb gyümölcsök. |
| **V.** | **A gyümölcs és zöldségfélék tárolási, tartósítási módjai** | A tárolási és tartósítási lehetőségek megismerése.Milyen tartósítási móddal őrzik meg a zöldségek és a gyümölcsök értékes anyagaikat?Mire kell figyelni az élelmiszerek vásárlása során?Néhány élelmiszer tartósítószer tartalmának megismerése. | Életviteli kompetenciák fejlesztése, egészségtudatosságra nevelés.Tartósított zöldség és gyümölcsfélék érzékszervi vizsgálata.Dzsemek, savanyított káposzta és paprika kóstolása.Az előrecsomagolt élelmiszereken található jelzések elolvasása, értelmezése. | Tartósítási módok.Megfelelő tárolás, fagyasztás, aszalás, savanyítás, befőzés. |
| **V.** | **Kertészkedj!** | A növénygondozás lehetőségei és módja a közvetlen környezetben.Motiváció és segítségadás a kertészkedésre.A kertészkedés és a testi-lelki egészség közötti kapcsolat. | Életviteli kompetenciák fejlesztése: munkára nevelés, rendszeresség, kitartás, a növények szeretete.A tanult ismeretek kreatív felhasználása. | A növények gondozásához szükséges megfelelő körülmények. |
| **6.** | **Összefoglalás.****Növények a környezetünkben** | A témakör összefoglalása a tankönyv, a munkafüzet, és a gyűjtött információk és feljegyzések segítségével. |  |  |
| **Állatok a környezetünkben** |
| **7.** | **Az állattenyésztés története (olvasmány)****Az állatok iránti felelősség** | Hogyan háziasították őseink az állatokat?Néhány háziállatunk őse.Az élőlények tulajdonságai és a környezetük közötti összefüggések.A „felelősség” szó tartalmának értelmezése.Az állatok iránti felelősség legfontosabb szabályainak megismerése. | Szociális és állampolgári kompetenciák fejlesztése: felelősség, segítségadás, szabályok elfogadása, betartása. Jogok és kötelességek.A hagyományok tisztelete.Idézetek olvasása értelmezése a tankönyvből.Megnyilatkozások az állattartással kapcsolatos pozitív és negatív élményekről.Antoine de Saint-Exupéry: A kis herceg(részlet felolvasása) | Az állatok iráni felelősség és az ezzel kapcsolatos szabályok. |
| **8.** | **A házityúk és a házi kacsa** | Miért tartunk háziállatokat?A házityúk és a házi kacsa testfelépítése, életmódja.Hasonlóságok és különbségek.Szerepük az egészséges táplálkozásunkban.A házi kacsa testfelépítése és a vízi életmód közötti kapcsolat.Az állatok szeretete, hely és táplálék igényük biztosítása, gondozásuk. | Szociális kompetencia, érzelmi intelligencia, matematikai kompetencia fejlesztése.Kutatási feladat: Miért nem tud a házityúk és a házi kacsa tartósan repülni?Miért kevernek a kiskacsáknak a kukoricadarába apróra vágott csalánt?A tankönyv képeinek elemzése.Pehely és fedőtollak, nyers és főtt tojás vizsgálata. | Háziállatok.Haszonállatok, kedvtelésből tartott állatok.A házityúk és a házi kacsa jellemzése.Fészekhagyók. |
| **9.** | **A házimacska** | A házimacska őse.Miért tartjuk a házimacskát?A házimacska testfelépítése, életmódja, gondozása.Mi a testbeszéd?Miért kell figyelnünk az állatok testbeszédét? | Természettudományos kompetencia fejlesztése.Kutatási feladat: Miért esik a macska a talpára? Milyen kapcsolat van a macska és a macskagyökér között?Élménybeszámolók: „Az én macskám”.A macskákkal kapcsolatos szólások, közmondások értelmezése.Zenehallgatás: T. S Eliot angol költő versének megzenésített musical változatából. Macskák. | A házimacska jellemzői.Gondozása.Testbeszéd. |
| **10.** | **Hűséges barátunk: a kutya** | A kutya testfelépítése, életmódja, gondozása, testbeszéde.A kutya, mint az ember segítőtársa.Magyar kutyafajták megismerése.A háziállatok és az ember jó kapcsolatának alapja az alapos megismerés és a szeretet. | Érzelmi intelligencia,anyanyelvi kommunikáció fejlesztése: gondolatok, információk rögzítése írásban.Élménybeszámolók: Az én kutyámFogalmazás írása: „Egy kóbor kiskutya története”.Egy kutyamenhely vagy egy kutyaiskola meglátogatása lehetőség szerint.Egy kutyáról szóló könyv elolvasása a tankönyvben ajánlottak közül. | A kutya őse.Testfelépítése, életmódja,.gondozása. |
| **11.** | **„Paripám csodaszép pejkó”…** | A lovak jelentősége népünk múltjában, jelenében.A házi ló jellemző tulajdonságainak és életmódjának megismerése.Lovassportok. | Szociális és állampolgári kompetenciák fejlesztése.Élménybeszámolók: „Lovagoltam”, Lovas kocsin utaztam”.Hagyományok ápolása.A patkolókovács munkája.Látogatás egy lovardában lehetőség szerint. | A házi ló jellemző tulajdonságai. |
| **12.** | **Összefoglalás.****Állatok a környezetünkben** | A témakör összefoglalása a tankönyv, a munkafüzet és a különböző információforrások alapján gyűjtött anyagok segítségével. |  |  |
| **Testünk, egészségünk** |
| **V.** | **A vitaminok** | A legfontosabb vitaminok nevének megismerése, forrásaik. Összefüggés az ételek elkészítési módja és vitamintartalmuk megőrzése között.Néhány ásványi anyag neve, és néhány táplálék, amelyben megtalálhatók.Mit okozhat a vitaminok és az ásványi anyagok hiánya?A változatos étrend fontossága. | Szociális és anyanyelvi kompetencia, egészséges táplálkozásra nevelés, önkritika fejlesztése.Szövegfeldolgozás, szókincsfejlesztés.Előzetes feladat: Szent-Györgyi Albert, és Béres József munkássága.Táplálkozási napló vezetése egy hétig.A napló feljegyzéseinek vizsgálata: Egészséges, változatos- e az étrendem? | A, B, C, D, E, K vitamin.Ásványi anyagok. |
| **13.** | **Az ember életkori szakaszai** | Az életkori szakaszok időtartama és jellemzői.Jelenlegi életkori szakasz részletesebb elemzése.A körülöttünk élő különböző életkorú emberek tisztelete. | Szociális, életviteli kompetenciák fejlesztése, pozitív érzelmek átélése.Nemzedékek közötti szolidaritás, felelősség.Előzetes feladat: fotók gyűjtése a saját életszakaszokról. Elrendezés fejlődési sorrendbe.Tapasztalatok elmondása a családtagok és a saját életkori szakaszok megéléséről.Szövegolvasás, képelemzés. | Életkori szakaszok.Magzati kor, csecsemőkor, kisgyermekkor, gyermekkor, serdülőkor, ifjúkor, felnőttkor, időskor. |
| **14.** | **A mozgás** | Mi teszi lehetővé a mozgásunkat?Milyen mozgásra képesek az izmaink?A rendszeres testmozgás és a testi-lelki egészség összefüggése.Miért szükséges sportolás előtt bemelegíteni? | Matematikai kompetencia, egészséges életmód fejlesztése.Saját izmok érzékszervi vizsgálata.Elemzés: Ki mennyi időt tölt aktív pihenéssel?3 perces bemelegítő gyakorlat tervezése, végrehajtása. | Az izmok feladata.Hogyan erősíthetjük izmainkat?A bemelegítés szerepe. |
| **15.** | **Közösségben élek** | Aktív részvétel a családi együttélésben. Tisztelet, segítség.A társakkal való jó kapcsolat kialakítása.A kapcsolatainkat befolyásoló jó tulajdonságok megismerése.Empatikus magatartás.Próbáljuk az emberekben mindig a jót keresni. | Állampolgári, életviteli kompetenciák fejlesztése.Személyes kompetencia, akarat fejlesztése. Beszélgetés: „ A mi családunk”, „ A legjobb barátom”.Vélemények őszinte, de nem bántó megfogalmazása. | Együttélés a családban.Iskolai közösségek, baráti kapcsolatok. |
| **16.** | **A helyes viselkedés** | A szép beszéd és a helyes viselkedés jelentősége az emberi kapcsolatokban.Az egymás iránti figyelem, jóindulat.Hogyan szokhatunk le helytelen szokásainkról?Más népek szokásainak tiszteletben tartása. | Szociális és életviteli kompetenciák fejlesztése. Önkritika.Szituációs játékok a tankönyv alapján.Önelemzés: Mennyit fejlődtem az utóbbi egy évben a jó szokásaimat illetően? Mit szeretnék még megváltoztatni a viselkedési szokásaimon? | Az emberi kommunikáció: beszéd, testbeszéd.Helytelen szokásaink. |
| **V.** | **A szeretetről** | Mi a szeretet?Mivel tudjuk bizonyítani a mások iránti szeretetünket?Milyen tulajdonságaim alapján vagyok méltó a mások szeretetére?A „szeretettank” működése. | Anyanyelvi kommunikáció fejlesztése: Szövegértés, beszédkészség, vitakészség.Önismeret, önértékelés fejlesztése.Szöveg olvasása a tankönyvből, idézetek értelmezése.Példák a környezetből: Milyen érzés, amikor téged szeret valaki? Miért jó szeretetet adni? | A szeretet.Cselekvő szeretet. |
| **V.** | **A hazaszeretet** |  Mi jellemzi a hazaszeretetet? Önzetlenség, odaadás, önfeláldozás.Mindenki tehet valamit a hazájáért.A mi feladataink meghatározása a tankönyv segítségével.Más népek és hazájuk tisztelete. | Állampolgári kompetencia, érzelmi intelligencia fejlesztése. Hazaszeretetre nevelés.Beszélgetés: Az önzetlenség, önfeláldozás, odaadás kifejezések értelmezése.Irodalmi és családi példák.Te mit tehetsz a hazádért? Mit jelent a cselekvő szeretet?Érzelmek, gondolatok kifejezése művészeti eszközökkel: népdalok éneklése, versek a hazáról, rajzok. | Hazaszeretet.A hazaszeretet jellemzői.Cselekvő hazaszeretet. |
| **V.** | **Szenvedélybetegségek** | A szenvedélybetegségek egészség és környezetkárosító hatása.A gyerekek veszélyeztetettsége.Az esetleges veszélyhelyzetek felismerése, elutasítása, megfelelő kezelése. | Szociális és állampolgári kompetenciák fejlesztése. Önzetlen segítségnyújtás.Szöveg olvasása a tankönyvből, képek elemzése.Példák a környezetből. | Szenvedélybetegségek.Alkoholizmus, dohányzás, drogfogyasztás, játékszenvedély, túlzott számítógép használat. |
| **17.** | **Összefoglalás.****Testünk, egészségünk** | A témakör összefoglalása a tankönyv, a munkafüzet és a gyűjtött információk felhasználásával. |  |  |
| **Élőhelyünk a Föld** |
| **V.** | **Helyünk a világegyetemben** | Földünk helye a világegyetemben.Lehetséges-e az élet más bolygókon? | Természettudományos kompetencia, kreatív gondolkodás, képzelet fejlesztése.Ábra és adatelemzés.Ismerkedés a földgömbbel.Fogalmazás készítése: Hogyan képzelem el más bolygók élőlényeit? | Bolygónk helye a Naprendszerben.Földrészek. |
| **18.** | **A Föld alakja, mozgásai** | Milyennek képzelték őseink a Föld alakját?Milyen alakú a Föld?A Föld mozgásai.Forgó mozgás (nappalok és éjszakák váltakozása).Keringő mozgás (évszakok váltakozása). | Természettudományos, matematikai, digitális kompetencia fejlesztése.A Föld keringő és forgó mozgásának bemutatása kísérletekkel.A mozgások megtekintése animációs film segítségével. | A Föld alakja, mozgásai.A mozgások következménye. |
| **V.** | **Földünk éltetője: a Nap** | Mit gondoltak őseink a Napról?Mit tudunk ma a Napról?A Nap, mint a földi élet éltetője. | Természettudományos gondolkodás, digitális kompetencia fejlesztése.Kutatási feladat: Mit jelentett a Nap a magyar néphitben? | A Nappal kapcsolatos régi hiedelmek.Óriási izzó gázgömb, amely hő és fényenergiát bocsát ki. |
| **19.** | **Időjárás, éghajlat** | Mi a különbség az időjárás és az éghajlat között?Az időjárás és az éghajlat elemei azonosak.Az időjárással kapcsolatos fény és hangjelenségek. A jelenségek okai.A hang terjedése. | Természettudományos kompetencia fejlesztése.Előzetes feladat: Mivel foglalkoznak a meteorológusok?Olvasás, ábraelemzés a tankönyvből.Folyamatábra tanulmányozása.A meteorológusok munkája. | Időjárás, éghajlat.Villámlás, dörgés.Szivárvány. |
| **20.** | **A sokarcú Hold** | Hogyan figyelhetjük meg a csillagos égboltot.Egyszerű távcső használatának megismerése.Milyen a Hold felszíne?A Hold fényváltozásai.A holdfázisok megismerése. | Kezdeményezőképesség, vállalkozói kompetencia fejlesztése.Előzetes feladat: Kulin György munkássága. Mikor lépett először ember a Holdra?A Hold fázisainak megrajzolása. | A Hold felszíne.Újhold, első negyed, holdtölte, utolsó negyed. |
| **21.** | **Az idő** | Mikor készült az első naptár?Mióta használnak az emberek az időmérésre órát?Az óra készítés fejlődése.A gyertyaórától az atomóráig.A jó időbeosztás és a pontosság és az egészség kapcsolata. | Matematikai kompetencia fejlesztése, egészséges életmódra nevelés.Különféle naptárak kezelésének gyakorlása.A homokóra működésének megfigyelése.A pontos idő leolvasása különféle órákról.Szólások értelmezése. | Év, hónap, nap.Óra, perc, másodperc. |
| **V.** | **Energiaforrások** | Honnan származik az energia?Tárolható- e az energia?Megújuló és nem megújuló energiaforrások.A tudatos, takarékos energiafelhasználás élhetőbbé teszi Földünket. Összefüggések a megújuló energiák használata és a környezeti fenntarthatóság között. | Matematikai és szociális kompetencia fejlesztése. Környezettudatos energiafelhasználás. Egyéni és közösségi felelősség.Előzetes tájékozódás: Milyen energiaforrásokat használtok az otthonotokban? Hogyan takarékoskodtok az energiával?Szöveg olvasása. Lényegkiemelés, képelemzés. | Energiaforrások: szén, kőolaj, földgáz, atomenergia.Megújuló energiaforrások: a szél, a nap, a víz energiája.Energiatakarékosság. |
| **22.** | **Mennyi energiát fogyasztunk?** | Mindent energia működtet.A papírgyártás folyamata régen.A papírgyártás folyamata ma.A gépesítés jelentősége a munkafolyamatokban és a gyártás mennyiségében.A hulladék újrahasznosítása és a környezet védelme közötti összefüggések. | Matematikai kompetencia fejlesztése, környezettudatosságra nevelés.Előzetes feladat: Legyetek energianyomozók! Hogyan lehetne takarékoskodni az energiával otthon és az iskolában?Papír készítése a munkafüzet segítségével. | Energia.A papírgyártás folyamata.Újrahasznosítás.Takarékosság. |
| **V.** | **Mi szennyezi a levegőt?****Mit tehetünk környezetünk védelméért?** | Milyen anyagok szennyezik a levegőt?Mi az üvegházhatás?A környezeti fenntarthatóság és az emberek környezettudatos életmódja közötti összefüggések.A lakóhely környezeti problémái. | Környezeti és életviteli kompetenciák fejlesztése. Hatékony, önálló tanulás.Tervezés: Hogyan építeném fel a házamat környezetbarát módon?(Szelektív hulladékgyűjtés, környezetbarát építőanyagok, megújuló energiaforrások használata, kerttervezés, zajvédelem). | Levegőszennyezés.Üvegházhatás.Szelektív hulladékgyűjtés.Környezetbarát növénytermesztés.Zajvédelem. |
| **23.** | **Összefoglalás.** | A témakör összefoglalása a tankönyv, a munkafüzet és a gyűjtött információk segítségével. |  |  |
| **A mi hazánk Magyarország** |
| **V.** | **Amiről a térkép mesél** | Mi a térkép?Mit ábrázol a földgömb?Mit ábrázol a domborzati és a közigazgatási térkép? | Megfigyelő, elemző, összehasonlító, térbeli tájékozódó képesség fejlesztése.Előzetes feladat: Miért tudnak az emberek ma egészen pontos térképeket készíteni?Képzeletbeli térkép rajzolása: Az én szigetem. | Földgömb, térkép.Arányosan kicsinyített.Domborzati térkép.Közigazgatási térkép.Túratérkép. |
| **24.** | **A térkép titkai** | A vonalas mérték és a térkép méretarányának megismerése, megértése.A felszínformákról tanultak megerősítése, bővítése.A vizekről tanult ismeretek bővítése.Milyen helyzetekben segíthet a térképen való jó tájékozódás? | Megfigyelő, elemző, összehasonlító, térbeli tájékozódó képesség fejlesztése.A térképen való tájékozódás gyakorlása.Adatok leolvasása, méretek összehasonlítása.Földrajzi atlasz, falitérkép, földgömb.Felszínformák építése terepasztalon vagy homokozóban. | Vonalas mérték, méretarány.Magassági szám.Völgy, medence.Vízfolyások a forrástól a torkolatig.Ér, csermely, patak, folyó, folyam. |
| **25.** | **Tájékozódás Magyarország megyéinek térképén****Települések, falvak, tanyák.** | Megyék, a megyeszékhelyek fekvése, helye a térképen.A településekről tanult ismeretek bővítése.A Magyarország térképén való egyre biztosabb tájékozódással a hazaszeretetünket is bizonyítjuk. | A térképen való tájékozódás fejlesztése.A megyék, megyeszékhelyek neve, helye a térképen.Példák keresése a térképen a településfajtákra. | Településfajták.Megyék, megyeszékhelyek.Városaink rang szerinti szerepe. |
| **26.** | **Utazz, közlekedj!** | A gyalogos és a kerékpáros közlekedési szabályok felelevenítése.A közlekedéssel kapcsolatos viselkedési szabályok ismétlése.Kirándulás megtervezése önállóan: útvonal, látnivalók.Helyes időbeosztás és pontosság az utazások során.Környezetbarát közlekedés. | Tájékozódó képesség, digitális kompetencia, kreativitás, figyelem, környezettudatos magatartás fejlesztése.Élménybeszámolók utazásokról. Következtetések levonása.Tájékozódás az interneten a vonat és autóbusz menetrendben.Kirándulás tervezése egy önállóan választott helyre.  | Közlekedési szabályok.Pontosság.Környezetbarát közlekedés. |
| **V.** | **Magyarország és környezete** | Miért fontos a szomszédainkkal való jó kapcsolat?Melyek a természet adta kapcsolataink?Összefogás a fenntartható fejlődés érdekében.A hazánkban élő nemzetiségek és a más országokban élő magyar emberek jogai és kötelességei.A jog és a kötelesség összefüggése.A más országok és nemzetek iránti tisztelet. | Állampolgári kompetenciák, esztétikai és művészeti tudatosság, önfegyelem fejlesztése.Élménybeszámolók: Ki járt már a szomszédos országokban?Zenehallgatás, éneklés a szomszédos népek és a hazánkban élő nemzetiségek dalaiból. | A szomszédos országok megnevezése.Lokális és globális környezeti problémák. |
| **27.** | **Magyarország nagytájai** | A témakör feldolgozása csoportmunkában.A felkészülési szempontsor megismerése a tankönyv alapján.A hat tájegység felosztása a csoportoknak.A tájegységek önálló feldolgozása a tankönyv a munkafüzet és a tanult információforrások segítségével.A jó időbeosztásról tanultak felelevenítése. Idő mérése a beszámolóra való felkészülés alkalmával. | Folyamatosan: A nemzeti öntudat megalapozása.A térképen való megfigyelő és tájékozódó képesség, olvasási és kifejezőkészség fejfejlesztése. Esztétikai művészeti tudatosság és kifejezőkészség fejlesztése.A természetes és az épített környezet védelme.Digitális és állampolgári kompetencia fejlesztése.Gyűjtőmunka elindítása: képek, információk, művészeti alkotások, népdalok, zeneművek gyűjtése. Egy-egy tájegység szépségei híres szülöttei, hagyományai.Jelentősebb települései, üdülőhelyei.Néhány információ kifejezése rajzban.Apró tárgyak bemutatása lehetőség szerint.A tájegység jellemzőinek elolvasása a tankönyvből. Képek elemzése, válaszadás a tankönyv kérdéseire. | Hazánk nagytájai:Alföld, kisalföld, Alpokalja, Dunántúli – középhegység, Dunántúli – dombság, Északi - középhegység |
| **28-29.** | **A tájegységenkénti 7 perces beszámolók meghallgatása** | A beszámolók idejének betartása. Törekedés a lényeg megfogalmazására.(A gyűjtött anyagok bemutatása plusz időben történik). | Anyanyelvi és életviteli kompetencia fejlesztése.A mondanivaló rövid, pontos megfogalmazása.A rendelkezésre álló idő betartása. |  |
| **30. óra** | **Összefoglalás** | A témakör összefoglalása a tankönyv, a munkafüzet és a gyűjtött anyagok segítségével**.** |  |  |
| **31-32-33-34-35-36.** | **Szabadon felhasználható órák** |  |  |  |